Ο **Στέφαν Γέλοβατς** (σερβικά: Стеван Јеловац‎, Νόβι Σαντ, 8 Ιουλίου 1989 - Νόβι Σαντ, 5 Δεκεμβρίου 2021) ήταν Σέρβος επαγγελματίας καλαθοσφαιριστής. Με ύψος 2,08 μέτρα αγωνιζόταν ως πάουερ φόργουορντ / σέντερ.

Σταδιοδρομία
------------

Ο Γέλοβατς ξεκίνησε την σταδιοδρομία του στην ΚΚ Βιζούρα. Στις 25 Αυγούστου 2009, υπέγραψε με την Μέγκα Βιζούρα. Στις 7 Απριλίου 2010, έφυγε από τη Μέγκα και υπέγραψε με τον Ερυθρό Αστέρα για το υπόλοιπο της χρονιάς. Στις 19 Ιουλίου 2010, υπέγραψε ξανά με τον Ερυθρό Αστέρα. Στις 16 Νοεμβρίου 2010, έφυγε από τον Ερυθρό Αστέρα και επέστρεψε στη Μέγκα για το υπόλοιπο της περιόδου 2010–11.

Στις 15 Ιουνίου 2011, υπέγραψε με την Αντάλια για την περίοδο 2011–12.

Στις 10 Ιουλίου 2012, ο Γέλοβατς υπέγραψε διετές συμβόλαιο με τη Γιούβε Καζέρτα. Μετά από μια σεζόν, αποχώρησε από την Καζέρτα.

Στις 31 Ιουλίου 2013, ο Γέλοβατς υπέγραψε με την Λιέτουβος Ρίτας για τη χρονιά 2013-14. Στη VTB Λίγκα σε 25 αγώνες είχε 8,4 πόντους και 3,8 ριμπάουντ, ενώ αγωνίστηκε και σε 10 ματς στην Ευρωλίγκα σημειώνοντας 6,1 πόντους και 2,3 ριμπάουντ.

Στις 4 Ιουλίου 2014, υπέγραψε μονοετές συμβόλαιο με την ισπανική Σαραγόσα. Σε 34 αγώνες στο Πρωτάθλημα Ισπανίας είχε 13,7 πόντους και 4,6 ριμπάουντ, ενώ στο Eurocup σε 16 αγώνες είχε 14,3 και 6,8 ριμπάουντ. Στις 13 Ιουνίου 2015, υπέγραψε ξανά με τη Σαραγόσα για μια ακόμη χρονιά. Τον Ιούλιο του 2016, εντάχθηκε στους Ντάλας Μάβερικς για το Σάμερ Λιγκ του NBA το 2016. Στις 27 Ιουλίου 2016, υπέγραψε ξανά με τη Σαραγόσα για την περίοδο 2016-17.

Στις 13 Ιουλίου 2017, ο Γέλοβατς υπέγραψε με τη ρωσική ομάδα Νίζνι Νόβγκοροντ για τη χρονιά 2017-18. Στις 15 Φεβρουαρίου 2018, ο Γέλοβατς έγραψε ιστορία στην VTB Λίγκα, ξεπερνώντας τον Κιθ Λάνγκφορντ. Στην αναμέτρηση με την Κάλεβ Ταλίν σταμάτησε στους 49 πόντους, μαζί με 15 ριμπάουντ. Ο Λάνγκφορντ είχε πετύχει 42 πόντους. Σε 28 αγώνες στη VTB Λίγκα είχε 20,5 πόντους και 6,8 ριμπάουντ, ενώ στο Europe Cup, μετά την αποτυχία της ομάδας του να συμμετάσχει στο BCL, είχε 18,3 πόντους και 7,5 ριμπάουντ σε 16 αγώνες.

Στις 8 Ιουλίου 2018, υπέγραψε με την Μπρόζε Μπάμπεργκ. Στους αγώνες του στο Πρωτάθλημα Γερμανίας είχε 11,9 πόντους με 4,1 ριμπάουντ και στο Μπάσκετμπολ Τσάμπιονς Λιγκ σε 10 αγώνες είχε 12,1 πόντους με 4,9 ριμπάουντ.

Στις 8 Φεβρουαρίου 2019, ο Γέλοβατς υπέγραψε με την τουρκική ομάδα Γκαζιαντέπ Μπασκετμπόλ. Σε 20 αγώνες στο Πρωτάθλημα Τουρκίας είχε 15,6 πόντους και 5,6 ριμπάουντ, ενώ στο Μπάσκετμπολ Τσάμπιονς Λιγκ σε 14 αγώνες σημείωσε 9,3 πόντους με 4,7 ριμπάουντ κατά μέσο όρο.

Στις 8 Ιουνίου 2020, υπέγραψε με την Σαν-εν Νεοφοίνιξ της Ιαπωνικής Μπι Λιγκ. Σε 52 αγώνες του στην διοργάνωση είχε 18,8 πόντους με 9 ριμπάουντ μέσο όρο.

Στις 23 Αυγούστου 2021, ο Γέλοβατς υπέγραψε με την ΑΕΚ του Ελληνικού Πρωταθλήματος και του Μπάσκετμπολ Τσάμπιονς Λιγκ. Με την ΑΕΚ αγωνίστηκε σε πέντε αγώνες στο Πρωτάθλημα Ελλάδας, έχοντας στο ξεκίνημα δύο συνεχόμενα ματς με 21 πόντους, απέναντι σε Ολυμπιακό και Λάρισα. Είχε 11.2 πόντους και 4.4 ριμπάουντ ανά παιχνίδι, Στο Τσάμπιονς Λιγκ αγωνίστηκε σε δύο αγώνες, έχοντας 16.1 πόντους και 2.3 ριμπάουντ κατά μέσο όρο.

Θάνατος
-------

Απεβίωσε στις 5 Δεκεμβρίου 2021, συνεπεία εγκεφαλικού επεισοδίου που είχε υποστεί στις 14 Νοεμβρίου κατά τη διάρκεια προπόνησης. Αρχικά νοσηλεύτηκε σε νοσοκομείο των Αθηνών, ωστόσο αργότερα, κατόπιν αιτήματος της οικογενείας του, διακομίσθηκε στο Νόβι Σαντ. Η εξόδιος ακολουθία τελέσθηκε στις 7 Δεκεμβρίου στο Νόβι Σαντ.

Τιμές
-----

Η 10η αγωνιστική του Πρωταθλήματος Ελλάδας ήταν αφιερωμένη στη μνήμη του Γέλοβατς μετά από απόφαση του ΕΣΑΚΕ.

Στις 14 Δεκεμβρίου 2021, πριν την έναρξη της αναμέτρησης με τη Φάλκο για την 5η αγωνιστική του Μπάσκετμπολ Τσάμπιονς Λιγκ, η Α.Ε.Κ απέσυρε την φανέλα με το νούμερο 13 που φορούσε ο Γέλοβατς κατά την παρουσία του στην ομάδα, τοποθετώντας την στην οροφή του κλειστού γηπέδου των Άνω Λιοσίων.

Διακρίσεις
----------

* Τούρκικο All Star Game: (2012)

Παραπομπές
----------

1. ↑  «ΑΕΚ: Θρήνος για τον Γέλοβατς, «έφυγε» από τη ζωή | Gazzetta». *www.gazzetta.gr*. Ανακτήθηκε στις 5 Δεκεμβρίου 2021.
2. ↑  Jelovac i Balmazović u Mega Vizuri Αρχειοθετήθηκε 2016-08-21 στο Wayback Machine. (Serbian)
3. ↑  Stevan Jelovac potpisao za Zvezdu (Serbian)
4. ↑  Crvena Zvezda extends with four players
5. ↑  Jelovac napustio Crvenu zvezdu (Serbian)
6. ↑  Stevan Jelovac moves to Antalya
7. ↑  Juve Caserta announced the signing of Stevan Jelovac
8. ↑  Juvecaserta, Misko Raznatovic said Jelovac will NOT stay in Caserta
9. ↑  Lietuvos Rytas signs Stevan Jelovac
10. ↑  CAI Zaragoza lands Stevan Jelovac
11. ↑  CAI Zaragoza keeps Stevan Jelovac one more season
12. ↑  2016 Mavericks Orlando Summer League Roster
13. ↑  Stevan Jelovac re-signs with CAI Zaragoza
14. ↑  Nizhny Novgorod inks Stevan Jelovac
15. ↑  «Brose Bamberg verpflichtet Stevan Jelovac». Αρχειοθετήθηκε από το πρωτότυπο στις 19 Μαΐου 2021. Ανακτήθηκε στις 21 Οκτωβρίου 2021.
16. ↑  «Stevan Jelovac, Gaziantep Basketbol'da» (στα Turkish). NTVSpor. 8 Φεβρουαρίου 2019. Ανακτήθηκε στις 18 Μαρτίου 2019. CS1 maint: Μη αναγνωρίσιμη γλώσσα (link)
17. ↑  «Stevan Jelovac inks in Japan with Neophoenix» (στα Αγγλικά). Sportando. 19 Ιουνίου 2020. Ανακτήθηκε στις 22 Ιουνίου 2020.
18. ↑  «Επίσημο: Στην ΑΕΚ ο Γέλοβατς». *SDNA*. 23 Αυγούστου 2021. Ανακτήθηκε στις 24 Νοεμβρίου 2021.
19. ↑  «Στέφαν Γέλοβατς: Ένα παιδί απ' το Νόβι Σαντ που ήθελε να παίξει μπάσκετ | Gazzetta». *www.gazzetta.gr*. Ανακτήθηκε στις 5 Δεκεμβρίου 2021.
20. ↑  «Πέθανε ο Στέφαν Γέλοβατς». *NewsIT*. 5 Δεκεμβρίου 2021. Ανακτήθηκε στις 5 Δεκεμβρίου 2021.
21. ↑  «Στο νοσοκομείο ο Γέλοβατς, εγκεφαλικό ανέφερε η πρώτη διάγνωση». *www.naftemporiki.gr*. 14 Νοεμβρίου 2021. Αρχειοθετήθηκε από το πρωτότυπο στις 5 Δεκεμβρίου 2021. Ανακτήθηκε στις 5 Δεκεμβρίου 2021.
22. ↑  TEAM, ΦΩΣ. «Γέλοβατς: Διακομίζεται σε νοσοκομείο της Σερβίας». *Fosonline.gr*. Ανακτήθηκε στις 5 Δεκεμβρίου 2021.
23. ↑  «Κηδεύτηκε σε κλίμα οδύνης ο Γέλοβατς (pics+vid)». *SDNA*. 7 Δεκεμβρίου 2021. Ανακτήθηκε στις 14 Δεκεμβρίου 2021.
24. ↑  «ΕΣΑΚΕ: Τιμά με ξεχωριστό τρόπο τη μνήμη του Στέβαν Γέλοβατς!». *Eurohoops*. 7 Δεκεμβρίου 2021. Ανακτήθηκε στις 14 Δεκεμβρίου 2021.
25. ↑  ««Λύγισαν» και τα τσιμέντα στα Άνω Λιόσια για τον Γέλοβατς, έκλαψαν Ανγκόλα και Μαυροειδής (vid)». *SDNA*. 14 Δεκεμβρίου 2021. Ανακτήθηκε στις 14 Δεκεμβρίου 2021.
26. ↑  «Γέλοβατς: Για πάντα στον ουρανό (vids) | Gazzetta». *www.gazzetta.gr*. Ανακτήθηκε στις 14 Δεκεμβρίου 2021.